Vydra riečna

**Vydra riečna** (staršie: **vydra obyčajná** [resp. zastarano *vydra obecná*], **vydra** [resp. zastarano: *vidra*], **vydra európska**; lat. *Lutra lutra*, staršie: *Lutra vulgaris*) je druh cicavca z čeľade lasicovité (*Mustelidae*). Je ten jeden z dvoch recentných druhov rodu vydra (*Lutra*).

Obýva palearktídu a časť orientálnej oblasti. Vyskytuje sa aj na väčšine územia Slovenska. 

## Opis
Je to cicavec značne prispôsobený životu vo vode s hmotnosťou 7 až  a celkovou dĺžkou do . Tvarom tela, ktoré je nápadne dlhé, plávacími blanami a mnohými ďalšími znakmi sa dokonale prispôsobila životu vo vode.

Má tmavohnedú priliehajúcu srsť, hustá podsada je sivohnedá. Na bruchu je srsť bledšia, dolný pysk a hrdlo sú svetlejšie. Končatiny sú krátke a medzi všetkými prstami sú plávacie blany. Chvost je hrubý a zašpicatený, uši malé, papuľa široká.

## Rozšírenie na Slovensku
Zo 429 mapovacích kvadrátov DFS sa celkovo vyskytol v 327 (75,9 % rozlohy Slovenska, do roku 1964 len v 84, 19,5 %) v nadmorských výškach 100 (Boťany, Somotor) –  (Ťatliakovo jazero, prechádza cez horské sedlá, napríklad , Vysoké Tatry).

Alpský bioregión: Odhadovaná veľkosť populácie v rokoch 20072012 bola pre alpský bioregión 300400 jedincov
Krátkodobý trend i veľkosť územia na ktorom sa vyskytovali za 12 rokov (20002012) boli *stúpajúce*. Dlhodobý trend populácie od roku 1988 (19882012) bol *stabilný*. Dlhodobý trend veľkosti územia bol od roku 1988 (19882012) *stúpajúci*. Kvalita biotopov bola vyhodnotená ako *priemerná* a *stabilná*.

Panónsky bioregión: Odhadovaná veľkosť populácie v rokoch 20072012 bola pre pre panónsky bioregión 100200 jedincov. Krátkodobý trend i veľkosť územia na ktorom sa vyskytovali za posledných 12 rokov (20002012) aj dlhodobý trend od roku 1988 (19882012) boli *stúpajúce*. Kvalita biotopov bola vyhodnotená ako *priemerná* s neznámym trendom. 
 
Ekosozologický status od roku 2001 *VU* – zraniteľný. Z pohľadu výskytu v Karpatoch bol v rámci projektu Bioregio v roku 2014 vypracovaný návrh ekosozologického statusu za celé pohorie ako aj za Slovensko *VU* – zraniteľný. Ekosozologický status od roku 2019 ostáva *VU* – zraniteľný.

## Spôsob života
Ide o druh, ktorý bol vďaka intenzívnemu lovu pre kožušinu a znečisteniu takmer vyhubený. Negatívne jeho počet ovplyvnilo aj regulovanie brehov vodných tokov. Podľa odhadov dnes na Slovensku žije len asi 150 kusov vydier riečnych.

Jej životným prostredím sú brehy tečúcich i stojatých vôd bez ohľadu na nadmorskú výšku, najhojnejšia je však na horných tokoch riek. Menej obýva rieky a ich prítoky.

Pári sa najčastejšie vo februári a marci, po 2 mesiacoch rodí 2-3 mláďatá. Mláďatá cicajú 7-8 týždňov, stará sa o nich 6-9 mesiacov a už vo veku 6 týždňov vedia plávať a sú veľmi hravé. Pohlavne dospievajú v 3 rokoch. Dožívajú sa 15-20 rokov.

Je nočný živočích a loví najčastejšie v noci. Je výborný lovec, loví najmä ryby, preto výborne pláva a potápa sa. Vo vode je veľmi obratná a na súši hopká. Vyhrabáva si brloh s vchodom pod vodou.

Živí sa rybami, rakmi, žabami, hlodavcami a niekedy sa uspokojí aj s hmyzom.

## Ohrozenosť a ochrana
Podľa Medzinárodnej únie na ochranu prírody a prírodných zdrojov vydra riečna patrí medzi takmer ohrozené druhy, trend celkovej populácie je klesajúci.

Na Slovensku je zákonom chránená, spoločenská hodnota je 2000 €  (Vyhláška MŽP č. 170/2021).
Druh je zaradený do Bernského dohovoru (Príloha II)
 a smernici o biotopoch (Príloha II a IV).

## Galéria

Súbor:Loutre des pyrenees baronnies 2004.jpg|Vydra riečna
Súbor:Fischotter Lutra lutra2.jpg|Vydra riečna
Súbor:Otter-in-France.jpg|Vydra riečna
Súbor:Weilburg - Tiergarten - Fischotter.jpg|Vydra riečna


## Referencie

## Iné projekty

Kategória:Lasicovité
Kategória:Živočíchy európskeho významu
Kategória:Takmer ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku